431 



FRANCISCI BARONIS DE VERULAMIO, 



VICE-COMITIS SANCTI ALBANI, 



DE DIGNITATE ET ATTGMENTTS 

 SCIENTIABIJM, 



LIBER PRIMUS. 



SUB veteri Lege, Rex Optime, erant et spontaneae oblationes 

 et quotidiana sacrificia ; haac ex rituali cultu, illae ex pia alacri- 

 tate profectae. Arbitror equidem deberi tale quidpiam regibus 

 a servis suis ; ut scilicet quisque non solum muneris sui tributa, 

 sed et amoris pignora deferat. Atque in prioribus illis spero 

 me minime defuturum ; in posteriori autem genere, dubitavi 

 quid potissimum sumerem : satius autem visum est hujusmodi 

 aliquid deligere, quod potius ad personae tuae excellentiam quam 

 ad negotia coronas spectaret. 



Ego saepissime de Majestate tua, ut debeo, cogitans, (missis 

 aliis sive virtutis give fortunae tuae dotibus) magna prorsus 

 afficior admiratione, cum intueor excellentiam earum in to 

 virtutum facultatumque, quas pliilosophi intellectuales vo- 

 cant : capacitatem ingenii tot et tanta complexam, firmitudi- 

 nem memoriae, prehensionis velocitatem, judicii penetrationem, 

 elocutionisque ordinem simul et facilitatem. Subit profecto 

 animum quandoque dogma illud Platonicum, quo asseritur, 

 Scientiam nihil aliud esse quam Reminiscentiam ; animumque 

 naturaliter omnia cognoscere, natives luci y quam specus corporis 

 obumlraverat, subinde redditum. 1 Certe hujus rei (si in quo alio) 

 relucet in Majestate tua exemplum insigne ; cui adeo prompta 

 est mens ad concipiendam flammam, ubi vel levissima earn excita- 

 verit objecta occasio, vel minima alienae cognitionis scintilla 

 affulserit. Quemadmodum igitur de regum sapientissimo Sacra 

 perhibet Scriptura, Cor illi fuisse tanquam arenam maris 2 , 



' See the Phsedo, p. 75., and other places in Plato's works ; particularly the 

 beginning of the Meno. And compare Arist. Anal. Pri. ii. 21., where the passage 

 in the Meno is referred to. 



' 1 Kings, 4. 29. 



